હવે જો તંત્રના સત્તાવાર રિપોર્ટને વોર્ડ વાઇઝ તપાસીએ તો મચ્છરજન્ય રોગચાળાના પાંચ મુખ્ય વોર્ડમાં સરસપુર-રખિયાલ ૧૩ર કેસ સાથે પ્રથમ ક્રમાંકે, અમરાઇવાડી ૮૪ કેસ સાથે બીજા, વટવા ૮૩ કેસ સાથે ત્રીજા, બાપુનગર ૭૭ કેસ સાથે ચોથા અને ગોમતીપુર ૬પ કેસ સાથે પાંચમા ક્રમે આવે છે, જ્યારે ઝોન વાઇઝ કેસની વિગત જોતાં દક્ષિણ ઝોનમાં સૌથી વધુ ૩૧ર કેસ, પૂર્વ ઝોનમાં ૩૧૦ કેસ અને ઉત્તર ઝોનમાં ર૯૭ કેસ નોંધાયા છે. નવા પશ્ચિમ ઝોનમાં સૌથી ઓછા એટલે કે ફક્ત બે કેસ અને પશ્ચિમ ઝોનમાં ૧૬ કેસ ચોપડે ચડ્યા છે. કોટ વિસ્તારનો સમાવેશ ધરાવતા મધ્ય ઝોનમાં પણ મચ્છરજન્ય રોગચાળાના કેસ ફક્ત પ૧ છે.